CELEX: 52014PC0068
Language: el
Date: 2014-02-12 00:00:00
Title: Σύσταση για ΑΠΟΦΑΣΗ ΤΟΥ ΣΥΜΒΟΥΛΙΟΥ περί εξουσιοδοτήσεως της έναρξης διαπραγματεύσεων για συμφωνία μεταξύ της Ευρωπαϊκής Ένωσης και της Δημοκρατίας του Αζερμπαϊτζάν σχετικά με νομικό πλαίσιο το οποίο θα διέπει τον έλεγχο του ΔΕΣΦΑ από τη SOCAR

RESTREINT UE
                     ΕΥΡΩΠΑΪΚΗ
                     ΕΠΙΤΡΟΠΗ
                                             Βρυξέλλες, 12.2.2014
                                             COM(2014) 68 final
                                  Σύσταση για
                      ΑΠΟΦΑΣΗ ΤΟΥ ΣΥΜΒΟΥΛΙΟΥ
περί εξουσιοδοτήσεως της έναρξης διαπραγματεύσεων για συμφωνία μεταξύ της
Ευρωπαϊκής Ένωσης και της Δημοκρατίας του Αζερμπαϊτζάν σχετικά με νομικό
       πλαίσιο το οποίο θα διέπει τον έλεγχο του ΔΕΣΦΑ από τη SOCAR
                                                            declassifie
                                                            le 29 JUIN 2015
                             RESTREINT UE
 ---pagebreak---                                        RESTREINT UE
                                    ΑΙΤΙΟΛΟΓΙΚΗ ΕΚΘΕΣΗ
1.        ΠΛΑΙΣΙΟ ΤΗΣ ΠΡΟΤΑΣΗΣ
1.1       Ο άμεσος λόγος της παρούσας σύστασης
Στο πλαίσιο του σχεδίου αναδιάρθρωσης για την Ελλάδα, το Ταμείο Αξιοποίησης Ιδιωτικής
Περιουσίας του Δημοσίου (ΤΑΙΠΕΔ) ιδιωτικοποιεί ορισμένα περιουσιακά στοιχεία τα οποία
ανήκουν σήμερα στο ελληνικό κράτος. Σε αυτά περιλαμβάνονται τα μερίδια που κατέχει
σήμερα το ελληνικό κράτος, μέσω του ΤΑΙΠΕΔ, στον Διαχειριστή Εθνικού Συστήματος
Φυσικού Αερίου ΑΕ («ΔΕΣΦΑ»), που είναι ο ελληνικός διαχειριστής συστήματος μεταφοράς
αερίου (ΔΣΜ).
Για τον ΔΕΣΦΑ, το ΤΑΙΠΕΔ επέλεξε την προσφορά της κρατικής πετρελαϊκής εταιρείας της
Δημοκρατίας του Αζερμπαϊτζάν («SOCAR»), επιχείρηση εγκατεστημένη στο Αζερμπαϊτζάν
και ελεγχόμενη από τη Δημοκρατία του Αζερμπαϊτζάν. Το ΤΑΙΠΕΔ και η SOCAR
προτίθενται να συνάψουν συμφωνία αγοράς μετοχών («ΣΑΜ»), με την οποία, εφόσον και
όταν εκπληρωθούν όλες οι προϋποθέσεις1, η SOCAR θα αποκτήσει το 66% του μετοχικού
κεφαλαίου και των δικαιωμάτων ψήφου στον ΔΕΦΣΑ μετά την ολοκλήρωση της ΣΑΜ («η
πράξη»). Επίσης, λαμβανομένων υπόψη των δικαιωμάτων που διατηρεί το ελληνικό Δημόσιο
βάσει της συμφωνίας μετόχων («ΣΜ») που θα συνάψουν η SOCAR και η Ελληνική
Δημοκρατία, η SOCAR θα αποκτήσει τον έλεγχο του ΔΕΣΦΑ μετά την ολοκλήρωση της
ΣΑΜ.
1.2       Το ισχύον κανονιστικό πλαίσιο
Η οδηγία 2009/73/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου
2009, σχετικά με τους κοινούς κανόνες για την εσωτερική αγορά φυσικού αερίου και την
κατάργηση της οδηγίας 2003/55/ΕΚ2 («οδηγία 2009/73/ΕΚ») προβλέπει κοινούς κανόνες για
την εσωτερική αγορά φυσικού αερίου. Εν ολίγοις, η εν λόγω οδηγία θεσπίζει το κανονιστικό
πλαίσιο που θα επιτρέψει την πλήρη απελευθέρωση των αγορών αερίου της EE, ιδίως όσον
αφορά την παραγωγή και την προμήθεια αερίου. Η ίδια οδηγία θεσπίζει επίσης κοινούς
κανόνες για ορισμένα μη ελευθερωμένα τμήματα της αλυσίδας αξίας, προκειμένου να
διασφαλιστούν ίσοι όροι ανταγωνισμού για τα ελευθερωμένα τμήματα. Στη δεύτερη
 κατηγορία εμπίπτουν οι κοινοί κανόνες που εφαρμόζονται σε ορισμένα είδη υποδομών
αερίου, συμπεριλαμβανομένων των συστημάτων μεταφοράς αερίου, καθώς και οι ιδιοκτήτες
 και οι διαχειριστές τους, όπως ο ΔΕΣΦΑ.
         Οι προϋποθέσεις περιλαμβάνουν την έγκριση από τις αρχές ελέγχου των συγκεντρώσεων και την
         πιστοποίηση κατά την έννοια των άρθρων 10 και 11 της οδηγίας 2009/73/ΕΚ.
         EE L 211 της 14.8.2009, σ. 94.                                        DECLASSĪFIE
                                                                               le 29 JUIN Zû15
                                        RESTREINT UE
 ---pagebreak---                                  RESTREINT UE
Στους κοινούς κανόνες σχετικά με τα συστήματα μεταφοράς αερίου περιλαμβάνεται ένα
καθεστώς διαχωρισμού σύμφωνα με το άρθρο 9 της οδηγίας 2009/73/ΕΚ, με σκοπό να
διασφαλιστεί ότι οι ΔΣΜ λειτουργούν ανεξάρτητα από τα ανάντη και κατάντη συμφέροντα
των ιδιοκτητών τους. Προκειμένου να εξασφαλιστεί η συμμόρφωση προς τους κοινούς
κανόνες εφαρμοστέους στους ΔΣΜ, το άρθρο 10 της οδηγίας 2009/73/ΕΚ προβλέπει την
καλούμενη διαδικασία πιστοποίησης, με την οποία η εθνική ρυθμιστική αρχή ενέργειας
(«ΕΡΑΕ») ελέγχει τη συμμόρφωση του ΔΣΜ προς τις απαιτήσεις που ορίζονται στο άρθρο 9
της οδηγίας 2009/73/ΕΚ. Σε περίπτωση που ο ΔΣΜ τελεί ή θα τελεί υπό τον έλεγχο (νομικού)
προσώπου ή (νομικών) προσώπων από τρίτη χώρα, το άρθρο 11 της οδηγίας 2009/73/ΕΚ
προβλέπει ότι, επιπλέον της συμμόρφωσης προς το άρθρο 9 της οδηγίας 2009/73/ΕΚ, οφείλει
να αποδείξει κατά τη διάρκεια της διαδικασίας πιστοποίησης ότι η χορήγηση της
πιστοποίησης δεν θα θέσει σε κίνδυνο την ασφάλεια του ενεργειακού εφοδιασμού του
οικείου κράτους μέλους και της Ευρωπαϊκής Ένωσης, λαμβάνοντας ταυτόχρονα υπόψη,
μεταξύ άλλων, τα δικαιώματα και τις υποχρεώσεις της Ευρωπαϊκής Ένωσης που απορρέουν
από το διεθνές δίκαιο, συμπεριλαμβανομένων τυχόν συμφωνιών που έχουν συναφθεί με μία ή
περισσότερες τρίτες χώρες, με την Ευρωπαϊκή Ένωση μεταξύ των συμβαλλομένων μερών,
στις οποίες διαλαμβάνονται ζητήματα ασφάλειας του ενεργειακού εφοδιασμού.
Η Επιτροπή διατυπώνει γνώμη σχετικά με σχέδιο απόφασης πιστοποίησης που συντάσσει η
εθνική ρυθμιστική αρχή, η οποία ακολούθως εγκρίνει τελική απόφαση πιστοποίησης και, στη
συνέχεια, μπορεί να οριστεί ο ΔΣΜ.
1.3      Η εφαρμογή του κανονιστικού πλαισίου στην προκειμένη περίπτωση
Το άρθρο 9 της οδηγίας 2009/73/ΕΚ θεσπίζει τις γενικές αρχές διαχωρισμού, σύμφωνα με τις
οποίες (φυσικά) πρόσωπα τα οποία ελέγχουν σύστημα μεταφοράς δεν μπορούν ταυτόχρονα
να ασκούν έλεγχο, άμεσα ή έμμεσα, επί εταιρειών που εκτελούν τη λειτουργία παραγωγής ή
προμήθειας αερίου και/ή ηλεκτρικής ενέργειας. Η SOCAR είναι εταιρεία η οποία, μεταξύ
 άλλων, παράγει και προμηθεύει φυσικό αέριο.
 Ωστόσο, το άρθρο 9 προβλέπει επίσης τη δυνατότητα της εφαρμογής εναλλακτικών
 προτύπων διαχωρισμού, με την προϋπόθεση ότι πληρούνται οι όροι του άρθρου 9
 παράγραφος 8, όπως αυτό συμβαίνει στην περίπτωση του ΔΕΣΦΑ. Κατά συνέπεια, ο ΔΕΦΣΑ
 προβλέπει την εφαρμογή των όρων διαχωρισμού που καθορίζονται στο κεφάλαιο IV της
 οδηγίας 2009/73/ΕΚ, δηλαδή προτίθεται να εφαρμόσει το αποκαλούμενο πρότυπο του
 Ανεξάρτητου Διαχειριστή Μεταφοράς ή «ΑΔΜ». Η εφαρμογή του προτύπου αυτού σημαίνει
 ότι η SOCAR, παρά το γεγονός ότι ασκεί δραστηριότητες παραγωγής και προμήθειας αερίου,
 μπορεί να αποκτήσει τον έλεγχο του ΔΕΣΦΑ με την προϋπόθεση ότι κατά τη διάρκεια της
 διαδικασίας πιστοποίησης αποδεικνύεται ότι πληροί όλους τους όρους του προτύπου ΑΔΜ
 και εξακολουθεί να τους πληροί για όσο διάστημα είναι ιδιοκτήτης του ΔΕΣΦΑ
 Σύμφωνα με το άρθρο 10 παράγραφος 3 της οδηγίας 2009/73/ΕΚ, οι ΔΣΜ οφείλουν να
 κοινοποιούν στην ΕΡΑΕ κάθε σχεδιαζόμενη συναλλαγή που ενδεχομένως καθιστά αναγκαία
                                                                   DECLASSIFIE
                                             3                     Je 29 JUIN 2015
                                  RESTREINT UE I
 ---pagebreak---                                    RESTREINT UE
την επανεκτίμηση της συμμόρφωσής τους προς τις απαιτήσεις του άρθρου 9 της ίδιας
οδηγίας. Κατά συνέπεια, η σχεδιαζόμενη πράξη με την οποία η SOCAR αποκτά τον έλεγχο
του ΔΕΣΦΑ καθιστά αναγκαία την επανεκτίμηση της συμμόρφωσης του ΔΕΣΦΑ προς, ιδίως,
όλους τους όρους που σχετίζονται με το πρότυπο ΑΔΜ.
Η SOCAR είναι εγκατεστημένη στη Δημοκρατία του Αζερμπαϊτζάν, στην οποία και ανήκει.
Στις περιπτώσεις αυτές, το άρθρο 11 της οδηγίας 2009/73/ΕΚ προβλέπει ότι η ΕΡΑΕ (άρθρο
11 παράγραφος 4) και η Επιτροπή (άρθρο 11 παράγραφος 7), επιπλέον της συμμόρφωσης του
ΑΔΜ προς το άρθρο 9, αξιολογούν επίσης κατά πόσον η χορήγηση της πιστοποίησης θα
θέσει σε κίνδυνο την ασφάλεια του ενεργειακού εφοδιασμού του οικείου κράτους μέλους ή
της Ευρωπαϊκής Ένωσης.
Το άρθρο 11 ορίζει ότι η πιστοποίηση δεν χορηγείται εάν δεν έχει αποδειχθεί ότι ο έλεγχος
από πρόσωπο από τρίτη χώρα δεν θα θέσει σε κίνδυνο την ασφάλεια του ενεργειακού
εφοδιασμού του οικείου κράτους μέλους και της Ευρωπαϊκής Ένωσης. Κατά την εξέταση του
ζητήματος αυτού, η ΕΡΑΕ και η Επιτροπή λαμβάνουν υπόψη τα δικαιώματα και τις
υποχρεώσεις της Ευρωπαϊκής Ένωσης έναντι της εν λόγω τρίτης χώρας που απορρέουν από
το διεθνές δίκαιο, συμπεριλαμβανομένων των τυχόν συμφωνιών που έχουν συναφθεί με μία ή
περισσότερες τρίτες χώρες, με την Ευρωπαϊκή Ένωση μεταξύ των συμβαλλομένων μερών,
στις οποίες διαλαμβάνονται τα ζητήματα της ασφάλειας του ενεργειακού εφοδιασμού.
 Η αιτιολογική σκέψη 22 της οδηγίας 2009/73/ΕΚ διευκρινίζει περαιτέρω ότι «Η διασφάλιση
 του ενεργειακού εφοδιασμού συνιστά σημαντικό στοιχείο της δημόσιας ασφάλειας και, κατά
 συνεπεία, συνδέεται εγγενώς με την αποτελεσματική λειτουργία της εσωτερικής αγοράς φυσικού
 αερίου [...]. Οι λειτουργικές ανοικτές αγορές αερίου και, συγκεκριμένα, τα δίκτυα και λοιπά
 πάγια στοιχεία που συνδέονται με την προμήθεια αερίου είναι ουσιώδη για τη δημόσια
 ασφάλεια [...]. Δεν θα πρέπει συνεπώς να επιτρέπεται σε πρόσωπα από τρίτες χώρες να
 ελέγχουν συστήματα μεταφοράς ή διαχειριστές συστημάτων μεταφοράς παρά μόνον εφόσον
 συμμορφώνονται προς τις προδιαγραφές περί πραγματικού διαχωρισμού που ισχύουν εντός της
 Κοινότητας. Με την επιφύλαξη των διεθνών υποχρεώσεων της Κοινότητας, η Κοινότητα θεωρεί
 ότι ο κλάδος του συστήματος μεταφοράς αερίου είναι ιδιαίτερης σημασίας για την Κοινότητα
 και, κατά συνέπεια, απαιτούνται πρόσθετες διασφαλίσεις σχετικά με τη διαφύλαξη της
 ασφάλειας του ενεργειακού εφοδιασμού της Κοινότητας και την αποφυγή οιασδήποτε απειλής
 κατά της δημόσιας τάξης και δημόσιας ασφάλειας εντός της Κοινότητας και της ευημερίας των
 πολιτών της Ένωσης. Η ασφάλεια του ενεργειακού εφοδιασμού της Κοινότητας απαιτεί
 ειδικότερα να αξιολογείται η ανεξαρτησία της λειτουργίας του δικτύου, το επίπεδο της
 εξάρτησης του ενεργειακού εφοδιασμού της Κοινότητας και των διαφόρων κρατών μελών από
 τρίτες χώρες, καθώς και η αντιμετώπιση, τόσο σε εθνικό όσο και σε διεθνές επίπεδο, του
 εμπορίου και των επενδύσεων ενέργειας στην εκάστοτε συγκεκριμένη τρίτη χώρα. Η ασφάλεια
 του εφοδιασμού θα πρέπει επομένως να αξιολογείται με γνώμονα τα πραγματικά στοιχεία κάθε
  μεμονωμένης περίπτωσης, καθώς και τα δικαιώματα και τις υποχρεώσεις που απορρέουν από
  το διεθνές δίκαιο και ειδικότερα από τις διεθνείς συμφωνίες μεταξύ της Κοινότητας και της
                                                                    DECLASSIFIE
                                               4
                                                                    le 29 JUIN 2015
                                    RESTREINT UE
 ---pagebreak---                                       RESTREINT UE
συγκεκριμένης τρίτης χώρας. Όπου κρίνεται απαραίτητο, η Επιτροπή ενθαρρύνεται να υποβάλει
συστάσεις για τη διαπραγμάτευση των σχετικών συμφωνιών με τρίτες χώρες που να
διαλαμβάνουν την ασφάλεια του ενεργειακού εφοδιασμού της Κοινότητας ή να
συμπεριλαμβάνει τα αναγκαία ζητήματα σε άλλες διαπραγματεύσεις με αυτές τις τρίτες χώρες.»
Επί του παρόντος, δεν υπάρχει συμφωνία μεταξύ, αφενός, της Δημοκρατίας του
Αζερμπαϊτζάν και, αφετέρου, της Ευρωπαϊκής Ένωσης και/ή της Ελλάδας, στην οποία να
                                                                                ο
διαλαμβάνονται τα ζητήματα της ασφάλειας του ενεργειακού εφοδιασμού .
1.4      Οι ανησυχίες τις οποίες πρέπει να απαλείψει η ΔΣ
Ο ΔΕΣΦΑ έχει στην κυριότητα του και διαχειρίζεται το δίκτυο μεταφοράς αερίου στην
Ελλάδα, τις διασυνδέσεις αυτού του δικτύου μεταφοράς με τις γειτονικές χώρες,
συμπεριλαμβανομένων της Τουρκίας και της Βουλγαρίας, καθώς και τον τερματικό σταθμό
ΥΦΑ στη Ρεβυθούσα. Επιπλέον, μπορεί στο μέλλον, και προβλέπεται ήδη σήμερα, να
διασυνδεθεί το δίκτυο μεταφοράς αερίου του ΔΕΣΦΑ με άλλες υποδομές σημαντικές για τη
μεταφορά αερίου στην Ελλάδα, καθώς και σε άλλα κράτη μέλη της EE και σε μέλη της
Ενεργειακής Κοινότητας. Στο πλαίσιο αυτό, μπορεί να γίνει αναφορά στον υπό σχεδιασμό
Αδριατικό Αγωγό Φυσικού Αερίου («TAP»), που θα συνδέσει το δίκτυο μεταφοράς του
ΔΕΣΦΑ με την Ιταλία και την Αλβανία και θα ενισχύσει τη διασύνδεση με την Τουρκία,
καθώς και στους αγωγούς διασύνδεσης σε προγενέστερα στάδια σχεδιασμού, όπως ο αγωγός
Διασύνδεσης Ελλάδα-Βουλγαρία («IGB») που θα αυξήσει τη δυναμικότητα μεταφοράς
φυσικού αερίου από την Ελλάδα στη Βουλγαρία. Οι διασυνδέσεις αυτές επηρεάζουν τα
κράτη μέλη της EE και τα μέλη της Ενεργειακής Κοινότητας που είναι άμεσα
διασυνδεδεμένα με το δίκτυο του ΔΕΣΦΑ, αλλά επίσης τις χώρες εκείνες που προμηθεύονται
ή μπορούν να προμηθευτούν φυσικό αέριο διαμέσου των εν λόγω χωρών, όπως κράτη μέλη
της EE —π.χ. Ρουμανία και Ουγγαρία— και μέλη της Ενεργειακής Κοινότητας.
 Κατά συνέπεια, ο ΔΕΣΦΑ διαδραματίζει κεντρικό ρόλο για την εισαγωγή αερίου στην EE και
 τη μεταφορά του σε άλλα κράτη μέλη της EE και της Ενεργειακής Κοινότητας και, ως εκ
 τούτου, αποτελεί στρατηγικό πάγιο στοιχείο που επηρεάζει την ασφάλεια του ενεργειακού
 εφοδιασμού στην Ευρωπαϊκή Ένωση.
 Η Ελλάδα, μέσω της σύνδεσής της με την Τουρκία, αποτελεί επί του παρόντος το μοναδικό
 σημείο εισόδου στην EE του αερίου που παράγεται στο Αζερμπαϊτζάν,
        Οι ισχύουσες σήμερα νομικές πράξεις είναι i) η Συμφωνία μεταξύ της Κυβέρνησης της Δημοκρατίας
        του Αζερμπαϊτζάν και της Κυβέρνησης της Ελληνικής Δημοκρατίας για την προώθηση και αμοιβαία
        προστασία των επενδύσεων (που υπογράφηκε στις 21 Ιουνίου 2004 και τέθηκε σε ισχύ στις 3.9.2006)
        και ii) η Συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των
        κρατών μελών τους, αφενός, και της Δημοκρατίας του Αζερμπαϊτζάν, αφετέρου (που υπογράφηκε στις
        18.5.2004 και τέθηκε σε ισχύ την 1.11.2005). Καμία από τις πράξεις αυτές δεν καλύπτει το
        προβλεπόμενο αντικείμενο της ΔΣ.
                                                                       DECLASSIFIE
                                                                       le 29 JUIN 2015
                                                    5
                                       RESTREINT UE
 ---pagebreak---                                   RESTREINT UE
συμπεριλαμβανομένου του αερίου που παράγεται από τη SOCAR. Ο υπό σχεδιασμό αγωγός
TAP και οι ανάντη συνδέσεις θα αυξήσουν σημαντικά τις ποσότητες αζέρικου αερίου που
μπορούν να εισαχθούν στην EE. Ωστόσο, το δίκτυο ΔΕΣΦΑ καθιστά δυνατή την εισαγωγή
αερίου και από άλλες πηγές, στις οποίες συμπεριλαμβάνεται ρωσικό αέριο (μέσω
Βουλγαρίας), ΥΦΑ (μέσω του τερματικού ΥΦΑ στη Ρεβυθούσα) και, μελλοντικά, αέριο από
διάφορες πηγές στην Ιταλία (μέσω του αγωγού TAP για τον οποίο αναμένεται η προσφορά
εμπορικών και φυσικών αντίστροφων ροών).
Ενώ οι κανόνες διαχωρισμού του κανονισμού 2009/73/ΕΚ αναμένεται να διασφαλίσουν ότι
το σύστημα μεταφοράς λειτουργεί ανεξάρτητα από τα συμφέροντα παραγωγής και
προμήθειας των συνδεδεμένων επιχειρήσεων, η ρήτρα της τρίτης χώρας προβλέπει έναν
επιπλέον έλεγχο σε περίπτωση που ΔΣΜ ελέγχεται από πρόσωπο ή πρόσωπα από τρίτη χώρα.
Σκοπός του ελέγχου αυτού είναι να υπάρξει βεβαιότητα ότι δεν τίθεται σε κίνδυνο η
ασφάλεια του εφοδιασμού του οικείου κράτους μέλους και της EE.
Στην προκειμένη περίπτωση, ο κίνδυνος αυτός θα μπορούσε να προκύψει μεταξύ άλλων από:
(1)     Την έκδοση από τη Δημοκρατία του Αζερμπαϊτζάν κυβερνητικών πράξεων που
        καθιστούν αδύνατη ή δύσκολη τη συμμόρφωση της SOCAR ή του ΔΕΣΦΑ προς τις
        απαιτήσεις της τρίτης δέσμης, προς άλλο συναφές ενωσιακό δίκαιο4 και τις
        υποχρεώσεις που απορρέουν από τη Συνθήκη, δημιουργώντας νομική έλλειψη
        ασφάλειας δικαίου ή συγκρούσεις νόμων μεταξύ του δικαίου του Αζερμπαϊτζάν και
        του ενωσιακού δικαίου·
(2)     Τη δημιουργία έλλειψης ασφάλειας δικαίου ή σύγκρουσης νόμων, που καθιστά
        δύσκολη ή αδύνατη την επιβολή στην πράξη, μεταξύ άλλων από τις ρυθμιστικές
        αρχές ενέργειας της EE ή τα δικαστήρια της EE, σε περίπτωση μη συμμόρφωσης·
 (3)    Την άσκηση από τη Δημοκρατία του Αζερμπαϊτζάν των δικαιωμάτων ιδιοκτησίας
        της επί της SOCAR, με αποτέλεσμα η SOCAR ή ο ΔΕΣΦΑ να ενεργούν αντίθετα
         προς τις απαιτήσεις της τρίτης δέσμης, προς άλλο συναφές ενωσιακό δίκαιο ή τις
         υποχρεώσεις που απορρέουν από τη Συνθήκη-
 (4)     Πράξεις της Δημοκρατίας του Αζερμπαϊτζάν, ή σχετικές απειλές, που επιβάλλουν
         άμεσα ή έμμεσα κυρώσεις κατά της επιβολής του ενωσιακού δικαίου στη SOCAR ή
         τον ΔΕΣΦΑ, συμπεριλαμβανομένων μέτρων σχετικά με την προμήθεια φυσικού
         αερίου στην EE ή τους όρους της προμήθειας αυτής.
       Όπως όσον αφορά την επεξεργασία δεδομένων και την προστασία υποδομών ζωτικής σημασίας.
                                                                        DECLASSIFIE
                                                6                      |ø 29 JUIN 2015
                                    RESTREINT UE
 ---pagebreak---                                       RESTREINT UE
1.5      H ανάγκη για διακυβερνητική συμφωνία («ΔΣ»)
Υπό το πρίσμα των δυνητικών κινδύνων που προσδιορίζονται ανωτέρω, η σύναψη
διακυβερνητικής συμφωνίας («ΔΣ») κρίνεται αναγκαία προκειμένου να καταστεί δυνατή η
ενδεχόμενη πιστοποίηση του ΔΕΣΦΑ ως ΑΔΜ υπό τον έλεγχο, μέσω της SOCAR, της
Δημοκρατίας του Αζερμπαϊτζάν, σύμφωνα με το άρθρο 11 της οδηγίας 2009/73/ΕΚ. Η ΔΣ θα
πρέπει να διασφαλίσει με νομικώς εκτελεστή συμφωνία βάσει του διεθνούς δικαίου ότι ο
τελικός ιδιοκτήτης του ΔΕΣΦΑ, η Δημοκρατία του Αζερμπαϊτζάν, θα ενεργήσει με την
ιδιότητα της ως κυρίαρχου κράτους καθώς και κατά την άσκηση των δικαιωμάτων
ιδιοκτησίας της επί της SOCAR σε πλήρη συμμόρφωση προς το κανονιστικό πλαίσιο της
EE5.
Η παρούσα πρόταση απόφασης του Συμβουλίου αποσκοπεί στη λήψη μέτρων «σχετικά με τη
διαφύλαξη της ασφάλειας του ενεργειακού εφοδιασμού της Κοινότητας και την απο0υνή
οιασδήποτε απειλής κατά της δημόσιας τάξης και δημόσιας ασφάλειας εντός της Κοινότητας
και της ευημερίας των πολιτών της Ένωσης6.» Κατά συνέπεια, σκοπός του προτεινόμενου
μέτρου είναι η πρόληψη οιωνδήποτε πιθανών αρνητικών επιπτώσεων της σχεδιαζόμενης
εξαγοράς του ΔΕΣΦΑ από τη SOCAR.
2.       ΝΟΜΙΚΑ ΣΤΟΙΧΕΙΑ ΤΗΣ ΣΥΣΤΑΣΗΣ
2.1      Αρμοδιότητα της Ευρωπαϊκής Ένωσης για τη σύναψη ΔΣ
Το αντικείμενο της προτεινόμενης ΔΣ εμπίπτει πλήρως στο πεδίο εφαρμογής των εσωτερικών
κοινών κανόνων:
(1)      Η οδηγία 2009/73/ΕΚ αποτελεί τμήμα της τρίτης δέσμης νομοθετικών μέτρων για
         την ενέργεια. Θεσπίζει κοινούς κανόνες για τις αγορές αερίου εν γένει και ειδικότερα
         για τους ΔΣΜ.
         Σε γενικές γραμμές, η οδηγία 2009/73/ΕΚ θεσπίζει το κανονιστικό πλαίσιο για τη
         λειτουργία των αγορών αερίου της EE, συμπεριλαμβανομένων των υποχρεώσεων
         παροχής υπηρεσίας κοινής ωφελείας, της χορήγησης άδειας για πρόσβαση στην
         αγορά, του διαχωρισμού των ΔΣΜ και των ΔΣΔ, των νέων υποδομών, του
         ανοίγματος της αγοράς, της ρυθμιστικής εποπτείας και των δικαιωμάτων και
         υποχρεώσεων των συμμετεχόντων στην αγορά, και για τους ΔΣΜ όσον αφορά τον
         διαχωρισμό, την πρόσβαση τρίτων και τις επενδύσεις σε δίκτυα.
        Στον βαθμό που αρμόζει, μπορεί να επιβληθούν παρόμοιοι όροι στη SOCAR ως προϋπόθεση
        πιστοποίησης με άλλες νομικές πράξεις.
        Αιτιολογική σκέψη 22 της οδηγίας 2009/73/ΕΚ.
                                                                 DECLASSIFIE
                                                                 Ig 29 JUIN 2015
                                                   7
                                       RESTREINT UE
 ---pagebreak---                                        RESTREINT UE
         Όσον αφορά ειδικότερα τον διαχωρισμό των ΔΣΜ, το άρθρο 9, τα άρθρα 14 έως 16
         και το κεφάλαιο IV (άρθρα 17 έως 23) της οδηγίας 2009/73/ΕΚ προβλέπουν
         λεπτομερείς όρους για την εφαρμογή των κανόνων διαχωρισμού. Επιπλέον, το
         άρθρο 10 της οδηγίας 2009/73/ΕΚ θεσπίζει τη διαδικασία πιστοποίησης, η οποία
         εξασφαλίζει τη συμμόρφωση με τους κανόνες διαχωρισμού. Το άρθρο 11 προβλέπει
         μια πρόσθετη διαδικασία η οποία εφαρμόζεται εάν ο ιδιοκτήτης του δικτύου
         προέρχεται από τρίτη χώρα, και επιβάλλει την ανάγκη να αξιολογηθεί κατά πόσον η
         πιστοποίηση θέτει σε κίνδυνο την ασφάλεια του εφοδιασμού·
(2)      Ο κανονισμός (ΕΚ) αριθ. 715/2009 του Ευρωπαϊκού Κοινοβουλίου και του
         Συμβουλίου, της 13ης Ιουλίου 2009, σχετικά με τους όρους πρόσβασης στα δίκτυα
         μεταφοράς φυσικού αερίου και για την κατάργηση του κανονισμού (ΕΚ) αριθ.
         1775/2005       («κανονισμός για το φυσικό αέριο»)7 προβλέπει στο άρθρο 8
         παράγραφος 6 την έγκριση κωδίκων δικτύου που διέπουν λεπτομερώς πολλά
         ζητήματα σχετικά με τις δραστηριότητες των ΔΣΜ, καθώς και στο άρθρο 3
         προβλέπει τη διαδικασία πιστοποίησης·
(3)      Η οδηγία 2008/114/ΕΚ του Συμβουλίου, της 8ης Δεκεμβρίου 2008, σχετικά με τον
         προσδιορισμό και τον χαρακτηρισμό των ευρωπαϊκών υποδομών ζωτικής σημασίας,
                                                                                                   ο
         και σχετικά με την αξιολόγηση της ανάγκης βελτίωσης της προστασίας τους
         («οδηγία 2008/114») θεσπίζει κοινούς κανόνες σχετικά με μέτρα για την προστασία
         ενεργειακών υποδομών ζωτικής σημασίας.
Δεδομένου ότι το αντικείμενο της προβλεπόμενης ΔΣ εμπίπτει στο πεδίο εφαρμογής των
εσωτερικών κοινών κανόνων —το κριτήριο που εξασφαλίζει την αποκλειστική αρμοδιότητα
της Ευρωπαϊκής Ένωσης για τη σύναψη διεθνούς συμφωνίας βάσει του άρθρου 3
παράγραφος 2 της ΣΛΕΕ, όπως ερμηνεύτηκε και από το Δικαστήριο στην υπόθεση ERTA9—
, η Ευρωπαϊκή Ένωση είναι η μόνη αρμόδια για τη σύναψη ΔΣ με τη Δημοκρατία του
Αζερμπαϊτζάν με σκοπό να διασφαλιστεί ότι η εν λόγω χώρα θα ενεργήσει με την ιδιότητα
 της ως κυρίαρχου κράτους, καθώς και κατά την άσκηση των δικαιωμάτων ιδιοκτησίας της επί
 της SOCAR, σε πλήρη συμμόρφωση προς το κανονιστικό πλαίσιο της EE για τις αγορές
 φυσικού αερίου.
        EE L 211 της 14.8.2009, σ. 36.
        EE L 345 της 23.12.2008, σ. 75-82.
        Υπόθεση 22/70, Επιτροπή κατά Συμβουλίου, Συλλογή 1971, σ. 263, σχετικά με ευρωπαϊκή συμφωνία
        επί των οδικών μεταφορών (ERTA). Βλ. επίσης υπόθεση C-471/98, Επιτροπή κατά Βελγίου («Open
        Skies»)· γνωμοδότηση 1/03, Συλλογή 2006, σ. 1150, σχετικά με τη σύμβαση του Λουγκάνο, σκέψεις
        116 και επόμενες· υπόθεση C-45/07, Επιτροπή κατά Ελλάδας, απόφαση της 12ης Φεβρουαρίου 2009,
        σκέψεις 16 και 17.
                                                                           DECLASSIFIE
                                                                           le 2 9 JUIN 2015
                                                  8
                                        RESTREINT UE
 ---pagebreak---                                   RESTREINT UE
Επιπλέον, το προτεινόμενο περιεχόμενο της ΔΣ επιδιώκει κατ' ουσίαν να εξασφαλίσει την
ορθή εφαρμογή και επιβολή του ενωσιακού κανονιστικού πλαισίου στην EE. Κατά συνέπεια,
η σύναψη της διεθνούς συμφωνίας μπορεί να θεωρηθεί αναγκαία για να δοθεί η δυνατότητα
στην Ευρωπαϊκή Ένωση να ασκήσει την εσωτερική αρμοδιότητα της, ενώ δικαιολογείται
περαιτέρω βάσει του άρθρου 3 παράγραφος 2 της ΣΛΕΕ για την αποκλειστική αρμοδιότητα
της Ευρωπαϊκής Ένωσης όσον αφορά τη σύναψη διεθνούς συμφωνίας.
2.2     Περιεχόμενο της συνιστώμενης ΔΣ
Η ΔΣ θα πρέπει να περιλαμβάνει διασφαλίσεις από τη Δημοκρατία του Αζερμπαϊτζάν σχετικά
με τα εξής σημεία:
(1)      Η ιδιοκτησία του ΔΕΣΦΑ από τη SOCAR διέπεται αποκλειστικά από το ενωσιακό
         δίκαιο και το ελληνικό δίκαιο·
(2)      Η Δημοκρατία του Αζερμπαϊτζάν δέχεται την αποκλειστική δικαιοδοσία των
         δικαστηρίων της EE όσον αφορά την εφαρμογή, στον ΔΕΣΦΑ, των κανόνων
         διαχωρισμού και άλλων δικαιωμάτων και υποχρεώσεων βάσει της νομοθεσίας που
         απορρέουν από το ελληνικό και το ενωσιακό δίκαιο-
(3)      Δεν επιτρέπονται η έκδοση νομοθετικών μέτρων από τη Δημοκρατία του
         Αζερμπαϊτζάν, τα οποία επηρεάζουν τη SOCAR και/ή η άσκηση ελέγχου από τη
         Δημοκρατία του Αζερμπαϊτζάν επί της SOCAR με αποτέλεσμα τη μη συμμόρφωση
         της SOCAR ή του ΔΕΣΦΑ προς τις υποχρεώσεις των δυνάμει του ενωσιακού
         δικαίου, και ιδίως την άσκηση των εξουσιών της εθνικής ρυθμιστικής αρχής που
         ορίζονται βάσει του ενωσιακού δικαίου με σκοπό την παρακολούθηση και την
         επιβολή των νομικών υποχρεώσεων στον ΔΕΣΦΑ και στη SOCAR·
(4)      Η Δημοκρατία του Αζερμπαϊτζάν δεν θα εξαρτήσει ούτε θα επιτρέψει στη SOCAR
         να εξαρτήσει ή να επιδιώξει να εξαρτήσει την παράδοση φυσικού αερίου στην EE ή
         τους όρους αυτής από ζητήματα τα οποία σχετίζονται με την εφαρμογή του
         ελληνικού ή του ενωσιακού δικαίου στον ΔΕΣΦΑ·
(5)      Η Δημοκρατία του Αζερμπαϊτζάν θα τηρήσει πλήρως και θα εξασφαλίσει την πλήρη
         συμμόρφωση προς το ενωσιακό και το ελληνικό δίκαιο που εφαρμόζονται στον
         ΔΕΣΦΑ, συμπεριλαμβανομένων των κανόνων της εσωτερικής αγοράς της EE και
         της ενωσιακής νομοθεσίας σχετικά με την επεξεργασία δεδομένων και την
         προστασία υποδομών ζωτικής σημασίας.
 3.      ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
 Η συνιστώμενη πορεία δράσης δεν έχει δημοσιονομικές επιπτώσεις.
                                                                 DECLASSÏFIE
                                                                 Je 29 JUIN 2015
                                             9
                                                                      Ł-'
                                   RESTREINT UE
 ---pagebreak---                                   RESTREINT UE
                                        Σύσταση για
                            ΑΠΟΦΑΣΗ ΤΟΥ ΣΥΜΒΟΥΛΙΟΥ
     περί εξουσιοδοτήσεως της έναρξης διαπραγματεύσεων για συμφωνία μεταξύ της
     Ευρωπαϊκής Ένωσης και της Δημοκρατίας του Αζερμπαϊτζάν σχετικά με νομικό
             πλαίσιο το οποίο θα διέπει τον έλεγχο του ΔΕΣΦΑ από τη SOCAR
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο
218 παράγραφοι 3 και 4,
Έχοντας υπόψη τη σύσταση της Ευρωπαϊκής Επιτροπής,
Εκτιμώντας τα ακόλουθα:
(1)      Η κρατική πετρελαϊκή εταιρεία της Δημοκρατίας του Αζερμπαϊτζάν («SOCAR»),
          επιχείρηση που είναι εγκατεστημένη στο Αζερμπαϊτζάν και ελέγχεται από τη
          Δημοκρατία του Αζερμπαϊτζάν, προτίθεται να αποκτήσει τον έλεγχο του Διαχειριστή
          Εθνικού Συστήματος Φυσικού Αερίου ΑΕ («ΔΕΣΦΑ»), που είναι ο ελληνικός
          διαχειριστής συστήματος μεταφοράς αερίου.
(2)       Το άρθρο 11 της οδηγίας 73/2009 ορίζει ότι στις περιπτώσεις αυτές πρέπει να
          διασφαλίζεται ότι ο έλεγχος, από πρόσωπο ή πρόσωπα από τρίτη χώρα, ιδιοκτήτη ή
          διαχειριστή συστήματος μεταφοράς δεν θα θέσει σε κίνδυνο την ασφάλεια του
          ενεργειακού εφοδιασμού της Ευρωπαϊκής Ένωσης.
(3)       Τα πραγματικά στοιχεία στην προκειμένη περίπτωση υποδεικνύουν ότι i) το δίκτυο
          όπως το διαχειρίζεται ο ΔΕΣΦΑ αποτελεί στρατηγικό πάγιο στοιχείο που επηρεάζει
          την ασφάλεια του ενεργειακού εφοδιασμού της Ευρωπαϊκής Ένωσης και ii) η
          Δημοκρατία του Αζερμπαϊτζάν και η SOCAR έχουν στρατηγικά συμφέροντα τα
          οποία δεν ευθυγραμμίζονται κατ' ανάγκη προς τον στόχο της ενωσιακής νομοθεσίας
          που εφαρμόζεται στα δίκτυα μεταφοράς αερίου. Το γεγονός αυτό εγείρει ανησυχίες
          όσον αφορά την ασφάλεια του ενεργειακού εφοδιασμού, οι οποίες πρέπει να
          αντιμετωπιστούν.
(4)       Τελικά, ο ΔΕΣΦΑ θα ελέγχεται από τη Δημοκρατία του Αζερμπαϊτζάν μέσω της
          SOCAR και, επομένως, μια διακυβερνητική συμφωνία αποτελεί την κατάλληλη
          νομική πράξη για την άρση των ανησυχιών στην προκειμένη περίπτωση.
 (5)      Το αντικείμενο της διακυβερνητικής συμφωνίας καλύπτεται πλήρως από το πεδίο
          εφαρμογής της ενωσιακής νομοθεσίας. Επιπλέον, η διακυβερνητική συμφωνία είναι
          αναγκαία για να μπορέσει η Ευρωπαϊκή Ένωση να ασκήσει την εσωτερική της
          αρμοδιότητα. Κατά συνέπεια, η σύναψη μιας τέτοιας διακυβερνητικής συμφωνίας
           εμπίπτει στην αποκλειστική αρμοδιότητα της Ευρωπαϊκής Ένωσης.
 (6)       Ως εκ τούτου θα πρέπει να αρχίσουν διαπραγματεύσεις για τη σύναψη
           διακυβερνητικής συμφωνίας μεταξύ της ΕυρωπαϊκήςΈνωσηςκαι της Δημοκρατίας
                                                                    DECLASSIFIE
                                              ίο fe                     29 JUIN 2015
                                    RESTREINT UE
 ---pagebreak---                                  RESTREINT UE
        του Αζερμπαϊτζάν σχετικά με νομικό πλαίσιο το οποίο θα διέπει τον έλεγχο του
        ΔΕΣΦΑ από τη SOCAR με σκοπό να διασφαλιστεί ότι η προβλεπόμενη εξαγορά δεν
        θα θέσει σε κίνδυνο την ασφάλεια του ενεργειακού εφοδιασμού της Ευρωπαϊκής
        Ένωσης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                          Άρθρο 1
Η Επιτροπή εξουσιοδοτείται να διαπραγματευτεί, εξ ονόματος της Ευρωπαϊκής Ένωσης,
συμφωνία μεταξύ της Ευρωπαϊκής Ένωσης και της Δημοκρατίας του Αζερμπαϊτζάν σχετικά
με νομικό πλαίσιο το οποίο θα διέπει τον έλεγχο του ΔΕΣΦΑ από τη SOCAR.
                                          Άρθρο 2
Οι οδηγίες διαπραγμάτευσης παρατίθενται στο παράρτημα.
                                          Άρθρο 3
Οι διαπραγματεύσεις διεξάγονται σε διαβούλευση με [συμπληρώνεται από το Συμβούλιο], που
ενεργεί ως ειδική επιτροπή.
                                          Άρθρο 4
Η παρούσα απόφαση απευθύνεται στην Επιτροπή.
Βρυξέλλες,
                                            Για το Συμβούλιο
                                            [...]
                                            Ο Πρόεδρος
                                                                   DECLASSIFIE
                                                                  le 29 JUIN 2015
                                              11
                                  RESTREINT UE
 ---documentbreak---                                 RESTREINT UE
                         ΕΥΡΩΠΑΪΚΗ
                         ΕΠΙΤΡΟΠΗ
                                                Βρυξέλλες, 12.2.2014
                                                COM(2014) 68 final
                                                ANNEX 1
                                   ΠΑΡΑΡΤΗΜΑ
     Σύσταση για ΑΠΟΦΑΣΗ ΤΟΥ ΣΥΜΒΟΥΛΙΟΥ περί εξουσιοδοτήσεως της έναρξης
        διαπραγματεύσεων για συμφωνία μεταξύ της Ευρωπαϊκής Ένωσης και της
   Δημοκρατίας του Αζερμπαϊτζάν σχετικά με νομικό πλαίσιο το οποίο θα διέπει τον έλεγχο
                             του ΑΕΣΦΑ από τη SOCAR
                                                         Ie 2 9 JUIN 2015
EL                                                                                      EL
                                 RESTREINT UE
 ---pagebreak---                                    RESTREINT UE
ΟΔΗΓΙΕΣ ΓΙΑ ΤΗ ΔΙΑΠΡΑΓΜΑΤΕΥΣΗ ΣΥΜΦΩΝΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ
ΤΗς ΔΗΜΟΚΡΑΤΊΑς ΤΟΥ ΑΖΕΡΜΠΑΪΤΖΆΝ ΣΧΕΤΙΚΆ ME NOMIKO ΠΑΑΙςΙΟ ΤΟ οποίο ΘΑ
ΔΙΕΠΕΙ ΤΟΝ ΕΛΕΓΧΟ ΤΟΥ ΔΕΣΦΑ ΑΠΟ ΤΗ SOCAR.
Η Συμφωνία θα πρέπει να διασφαλίζει:
Ότι ο έλεγχος του ΔΕΣΦΑ από τη SOCAR και τη Δημοκρατία του Αζερμπαϊτζάν δεν θα θέσει σε
κίνδυνο την ασφάλεια του ενεργειακού εφοδιασμού της Ευρωπαϊκής Ένωσης:
(1)      εξασφαλίζοντας ότι το ενωσιακό δίκαιο και το ελληνικό δίκαιο που είναι
         εφαρμοστέα στον ΔΕΣΦΑ, καθώς και οιεσδήποτε μελλοντικές πιθανές
         τροποποιήσεις τους, εφαρμόζονται πλήρως και
(2)      είναι πλήρως εκτελεστά στον ΔΕΣΦΑ, τη SOCAR και τη Δημοκρατία του
         Αζερμπαϊτζάν.
                                                             DECLASSIFY
                                                             !e 29 JUIN 2015
                                   RESTREINT UE